《玉宸观》
清代·徐嘉炎

深山楼阁拥仙官，桧柏苍苍入殿寒。废井但从沙际识，残碑多半雨中看。

炉烟半拂黄金座，云气晴低白玉坛。福地久传人不到，遗踪何处觅真丹。

作者简介：（1631—1703）浙江秀水人，字胜力，号华隐。康熙十八年试鸿博，授检讨。在史馆中，著作与人迥异，文笔奇丽。官至内阁学士兼礼部侍郎，充三朝国史及《会典》、《一统志》副总裁。有《抱经斋集》。